LidanRubinov/Halacha-QA huggingface dataset:
שאלה: למי שייך הכסף?: בעלי טוען שכאשר מתחתנים כל הכסף (ובכללו גם הכסף שהאשה מביאה בעבודתה) שייך כולו לבעל. האם זה נכון?
תשובה: זה לא מדוייק. יש שני סוגי נכסים: נכסי מילוג- דברים שמניבים פירות, אישה שהתחתנה ויש לה פרדס שמניב פירות והפירות של הנכס שייכים לבעל אבל גוף הנכס שייך לה, במקרה של גירושין היא מקבלת את הנכס בחזרה. יש נכסים שהאישה מכניסה לבעלה, נכסי צאן ברזל - לדוגמא, אם הכניסה לו מאה אלף שקל במזומן והבעל יכול להשתמש בכסף, ובמקרה של פירוק המשפחה האישה מקבלת בחזרה את המאה אלף שקלים הללו. דין זה אם קיבל אחריות על הכסף שהביאה, אך אם לא אז אלו נכסי מילוג והוא חייב להחזיר, שהרי זה שייך לה, לדוגמא, אם היא מכניסה בית, זה לא נהפך להיות שלו, אפילו אם שתיהם גרים שם. יש לו זכות שימוש אך בעלות נשארת שלה. כך זה לפי הדרכת ח, זה לא באופן אוטומטי שייך לו. מה שהאישה עושה (מעשה ידיה) שייך לבעל, היות והוא חייב במזונותיה. דנים הפוסקים על סוג עבודות כמו היום שהאישה היא פקידה, היא מורה, זה לא סוג העבודות שח הטילו על האישה. יש מחלוקת גדולה בין הפוסקים אם עבודות אלו שייכות לבעל או שהקרן שייך לה ואז היא מפקידה את הכסף בבנק וזה נושא רווחים והרווחים שייכים לבעל. אבל גוף הנכס שייך לה. ואישה יכולה לומר "קים לי"- אני סוברת כמו אותה הדעה שזה שייך לי, והבעל לא יכול לדרוש מאשתו שיוצאת לעבודה כמורה וכדו' שהכסף יהיה שייך לו. אם תתעקש יכולה לטעון ששייך לה, רק הרווחים מהכסף (אם יש) יהיו שייכים לו. היום עושים חוקים אחרים, שכל מה שמרוויחים מתחלקים.
שאלה: בשר חלק לאורח: אמנם אני ממוצא אשכנזי, אך קיבלתי על עצמי את פסקי הגר"ע יוסף שליט"א, ולשיטתו אסור לאכול בשר שאינו חלק. האם כשרות רבנות רגילה היא תמיד לא בשר חלק, או שיש סיכויים שזה כן בשר חלק? האם כשאיני אוכל בבית אלא אצל חברים או אצל ההורים, האם אפשר לאכול בשר בכשרות רגילה, מה הדין כשהמארח ייעלב, ומה הדין כשלא? ושאלה בהבנת רש"י על הגמ, האם יש ורש"י יכתוב כהסבר על הגמ "כגון במציאות פלונית" אע"פ שאין אפשרויות נוספות מעבר למה שציין?
תשובה: ראשית, אם מוצאך אשכנזי אינך יכול לקבל בצורה גורפת את כל מנהגי ספרד. הגר"ע יוסף שליט"א מקפיד מאוד על "אל תטוש תורת אמך". חומרות והידורים אתה רשאי לקבל על עצמך אולם מומלץ ע"י התניה מראש "בלי נדר", כדי שתוכל לסמוך על עיקר הדין בשעת הצורך, כגון: כשאתה מתארח אצל אחרים. אך אם לא התנית זאת מראש אתה חייב לנהוג כמנהגך בכל מקום. אולם כדי לא לפגוע במארח אתה יכול לומר לו שמסיבות דיאטטיות אינך יכול לאכול בשר בהמה (שהוא באמת קשה יותר לעיכול) ולאכול רק בשר עוף. בבשר זה אין הבדל בין ספרדים לאשכנזים.
שאלה: מה עדיף, רמה דתית או מידות?: אני יוצאת עם בחור שרמתו הדתית פחותה משלי. הוא טוען שבלי קשר אליי ברצונו להתחזק אך לא באופן דראסטי. כנראה לא עד לרמה שאליה אני שואפת. כך ששאיפותיי לגבי הבית המושתת על התורה, התמוססו. מן הצד השני, מידותיו טובות מאוד ומתאימות לשלי (חוץ מ2- 3 עניינים שניתנים לגישור). האם עליי להפסיק הקשר? החשש שלי, למצוא בחור דתי ברמתי אך שאינו בעל מידות ואינו מתאים לי כמו הנוכחי.
תשובה: אם הבחור בעל מדות טובות במיוחד. וגם כוונתו להתחזק מבחינה דתית. לא הייתי מציע להפסיק את הקשר. אך הייתי מציע לך להמשיך לשאוף לבנות בית המושתת על התורה. ולחפש את הדרך איך את בהדרגה מעודדת את הבחור להגיע לרמה הדתית שאת מבקשת.
שאלה: מנייני חב"ד: בשנים האחרונות קמו רבנים, בעיקר בזרם הליטאי והדתי לאומי, שמתייחסים לאותם חב"דניקים הקרויים משיחיסטים, אשר מאמינים שהרבי לא נפטר, כאל ספק כופרים אני אף שמעתי את כבוד הרב מתייחס לנושא ואומר שיש בכך ספק כפירה כיוון שמתייחסים לרבי כאל מישהו שאינו בר מוות וכו. ואילו בשיחותי והכרותי עם אותם חב"דניקים לא שמעתי מעולם טענה שהרבי אינו בר מוות או אינו שייך למוות אלא טוענים שבפועל הוא לא נפטר. מה שמביא אותם למסקנה זאת זה הבנתם ופרשנותם לתניא ולשיחות והתבטאויות של הרבי אבל לא סיבות אחרות הקשורות לכפירה באחדות ה חלילה. הם מוצאים מקור לאפשרות הנ"ל בגמרא שאומרת שיעקב אבינו לא מת. ואמנם מצינו גם מפרשים שפירשו את הגמרא הזו כפשוטו. המהרש"א פירש אחרת אבל נותן מקום לפרשנות זו ואומר שזה פשט רש"י, הרמב"ן ורבינו בחיי על התורה. זאת אומרת שכל חטאם של אותם חב"דניקים הוא שהם מייחסים לרבם גדלות כשל יעקב אבינו אליבא דרבינו בחיי, רמב"ן ופרשנים אחרים שנתנו מקום לפרוש הנ"ל כפשוטו. אינני מסכים עם אותם חב"דניקים, וגם אין זה לטעמי כלל וכלל, אבל האם אין זו הרחקת לכת להפוך אותם לכופרים, אפשר לטעון שהם מוזרים מגזימים וכו אבל היכן הכפירה כאן?
תשובה: איני מבין מה אתה שח. איך יתכן שאדם מת ולא נפטר? זה משחק מילים בעלמא. אין מצב ביניים בין מת לחי מי שלא מת הוא חי ומי שלא חי הוא מת. עיין היטב בתענית, הגמרא אומרת בפירוש שיעקב אבינו מת. חנטו אותו! וקברו אותו! רק משום שזרעו בחיים (עד היום כולנו נקראים על שמו   ישראל) לכן הוא נחשב כמי שלא מת. עם כל ההערצה המוצדקת לאדמו"ר זצ"ל, האם הוא היה גדול יותר מכל גדולי ישראל שמתו? בעל התניא, הבעש"ט הגר"א, הרמב"ם, כל התנאים והאמוראים, הנביאים והאבות ומשה רבנו?! והרי לא קם כמשה   זהו אחד מעקרי האמונה! והתורה העידה עליו שהוא מת. האמונה באדם שהוא בן אלמות יש בה סכנה כי היא עלולה להביא את המאמין לאלילות רח"ל.
שאלה: טבילה לפני החתונה: ברצוני לדעת מה הרעיון העומד מאחורי הטבילה של אישה ערב לפני חתונתה?
תשובה: כל אשה לאחר ימי נידותה צריכה לטבול על מנת להיטהר לקראת הקשר המחודש עם בעלה. אשה רווקה אינה טובלת כך שהיא עדיין בטומאת נידותה, לכן עליה לטבול על מנת להיטהר לקראת הקשר עם בעלה. הרב שמואל הולשטיין
שאלה: אורחות חיים: 1) הרמב"ן באגרת הרמב"ן כותב: שלעולם לא יביט אדם בעינים של האדם שהוא מדבר איתו. בימנו זה לא מכובד לא להביט בעינים של מי שמדברים איתו. מידה זו ועוד מידות טובות שאדם צריך לרכוש יכולים למנוע מאדם להצליח בחיי העולם הזה. האם עלינו לוותר על הצלחה בחיי העולם הזה, אם לא, כיצד לנהוג? 2) חינוך ילדים: אם נחנך ילד לותרנות (אם לוקחים לו משהו לוותר או אם מרבצים לו לוותר)אז הילדים בגן ידרכו עליו וינצלו אותו. כיצד לנהוג?
תשובה: הכוונה של הרמב"ן שצריך להמנע מלהביט בצורה חצופה כאילו אתה בוחן את האדם שעומד מולך. אלא יש לנהוג בענוה אך ברור שאפשר להביט על האדם שאיתו מדברים. חינוך ילדים לוותרנות אינו חינוך לכניעה אלא להפך להיות בוגר שלא מתעקש על דברים קטנים ולא חשובים. כמו שצריך לחנך לוותרנות כן צריך לחנך לדעת לעמוד על שלו כשהוא צודק ולא להיות למדרס של ילדים אחרים.
שאלה: חלקי התפילה המותרים לפני זמן טו"ת: אני מקפיד להגיד את כל חלקי התפלה מילה במילה כך שתפלתי עד שמונה עשרה אורכת כשעה, בו בזמן שהזמן עומד לרשותי מזמן טו"ת ועד הנץ לערך 40 ד, על כן שאלתי, מה מותר לי להגיד לפני זמן טו"ת לכתחילה?
תשובה: הלוואי שכולם ינהגו כמוהו לומר את התפילה מילה במילה. כל מה שאומרים עד ברכות קריאת שמע.
שאלה: שניים מקרא ואחד תרגום לפני השבוע: קראתי קריאת שניים מקרא ואחד תרגום שבוע לפני זמנה, האם יצאתי ידי חובה, והאם ישנם מפרשים מלבד רש"י ואונקלוס שעל ידם אוכל לההדיר את הקריאה (או הידורים אחרים)?
תשובה: לפי הפשט יצא ידי חובה. לפי חכמי הקבלה עיקר זמן שניים מקרא ואחד תרגום הוא ביום שישי. הראשון לציון הרב מרדכי אליהו היה נוהג כל שנה ללמוד עם מפרש אחר בנוסף לרש"י.
שאלה: קדיש תתקבל בפחות מעשרה מתפללים: במנין של עשרה, שאין בו רוב מתפללים (פחות מששה עדיין לא התפללו), הש"ץ אמר קדיש אחרי ישתבח וברכו, וכן אמר קדושה מקוצרת, ולאחר העמידה אמרו המיעוט שמתפללים אשרי ובא לציון, האם אפשר לומר גם קדיש תתקבל? ומה מראי המקומות.
תשובה: אם הרוב אמרו שמונה עשרה יחד, זה נקרא תפילה בציבור. ואם לא התפללו בציבור, אלא רק אמרו קדושה ברבים, זה לא תפילה בציבור, זה תפילה ביחיד ולצורך קדושה צריך עשרה. וכיון שלא היייתה פה תפילה בציבור, לא יגידו קדיש תתקבל.
שאלה: כשרות המצות לפסח: כיצד ניתן לאכול מצות שנאפו לפסח למעט האפיה הראשונה, הרי תמיד ישאר או ידבק למצה "כלשהו חמץ" ולכאורה כל המצות הינם חמץ גמור?
תשובה: את הציוד המשמש לאפיית המצות מנקים היטב כל 18 דקות כך שלקראת האפיה הבאה הם נקיים לחלוטין, ולאחר שנבדקים היטב ניתן להשמש בהם פעם נוספת. הרב שמואל הולשטיין
שאלה: דברים בהשאלה מלפני הרבה זמן: אחרי הנקיונות של פסח מצאתי אצלי חפצים שלא שייכים לי, משנה שעברה ומלפני כן, ברור שיש להחזיר. איך אפשר לתקן את עוון גזל? מצד הענין להשיב את הגזלה, 1. מה הדין לגבי דברים כמו עטים ועפרונות ופריטים קטנים שאני לא יודעת ממי לקחתי (אני רק יודעת שזה לא שלי)? וכאלה שידוע למי הבעלים אך זה יהיה מסובך לאתר אותם? 2. יש לי ספק אם גם היה אצלי כסף משנה שעברה שאספנו מכמה חברות ואולי נשאר אצלי (רשמתי את זה ואני לא בטוחה שהחזרתי? -האם מותר לתת לצדקה?) 3. אפשר להחזיר דרך הדואר? איך מתקנים את הנזק שנגרם לנשמה מזה?!
תשובה: 1. מצד הדין יהיה מותר להשתמש בזה, רק יש צורך לרשום לעצמך בפתק, ואם מישהו יתן לך סימן תהיה מוכן לשלם את זה. היום בדרך כלל, לאנשים לא איכפת מעצם החפץ אלא מערכו. גם בהשבת אבידה, אם לאדם לא איכפת מעצם החפץ אלא מערכו, מותר להשתמש בחפץ. 2. כן. 3. כן. 4. כשאדם אומר וידוי אז הוא מתוודה כלפי שמיא שחטא, ומקבל לעצמו שמכאן ואילך לא חוזר על זה, ומשמים מכפרים על כך. יום הכיפורים מכפר על עבירה של לאו, אם אדם עבר על לאו וחזר בתשובה.
שאלה: גפן הגדל על פרגולה בגינה בשנת שמיטה: גפן אשר גדל על פרגולה בגינה. האם מותר בשנת שמיטה להצמיד את הענפים החדשים הצומחים כלפי מעלה על שטח הפרגולה?
תשובה: באופן עקרוני אין להתיר לכוון את הצמח בשביעית, ועל כן למי שאינו חקלאי לא כדאי לעשות כן בשביעית, אולם אם לא עושה זאת אלא לנוי וכדו' והפעולה תעשה בצורה שיוכח שלא עושה לצורך הנבה ופירות יכול לקשור, כגון: ענפים שמפריעים במעבר, אבל לא לטובת הפירות. אם גנן יגיד שללא קשירה העץ יפגע להרבה שנים, הרי שאפשר לקשור, כדין פעולות להצלת האילן שמותרות בשביעית אם הם מדרבנן בלבד. בברכת התורה והארץ הרב יהודה הלוי עמיחי
שאלה: ביעור מעשרות: השנה חל סוף זמן ביעור מעשרות, נזכרתי בכך ממש דקה לפני כניסת החג, שביעי של פסח. אין לי טבל בבית אך יש לי מטבע לחילול מעשר שני. כשנזכרתי שלא הרסתי את המטבע הייתי כאמור כבר בבית הכנסת ולא היה באפשרותי לעשות זאת לכן "חיללתי" את המטבע על סיכת ראש שהיתה לי שברתי אותה וזרקתי. האם נהגתי כהלכה, ואם לא מה לעשות עכשיו עם המטבע, האם הוא עדיין הקדש?
תשובה: היית צריך לחלל על אוכל שלא קיבל טומאה בשווי פרוטה. הרבה נוהגים לחלל על כף סוכר ולהמיסו אחר כך בקרקע וכדו'. אתה יכול עדיין לשחוק את המטבע או לחללו כנ"ל גם עתה. מומלץ מעתה ואילך להימנות על קרן המעשרות.
שאלה: גיוס כספים לבניית בית כנסת: מה מותר ומה אסור בגיוס כספים למען בניית בית כנסת. האם מותר לקבל מכל אדם, מה הקריטריונים, והאם בכלל יש לחקור מה מקור הכסף? אשמח לקבל גם מקורות לעיון.
תשובה: לא נראה לי שצריך לחשוד בכל אדם, אולי גנב את הכסף. רק לא לקבל תרומות ממי שאינם יהודיים. אני לא מדבר על נוצרים, שמהם יש בעיה לקבל כיון שיש סברה חזקה שמה שנותנים כסף זה לא לטובת ישראל, אלא להאכיל אותם או לשפר את מצבם כדי שאחר מכן יכירו באותו האיש. אבל אם יש מי שאינו יהודי שמעריך את עם ישראל ומשום כבוד של עם ישראל מוכן לתרום ליישוב גן ילדים או גן שעשועים או לבנו בריכת שחייה, אם לא מזכיר את הנושא של הנצרות, מותר לקבל. את זה כותב ה"יד רמה" בחידושיו לבבא בתרא דף ח, שמותר לקבל דורון מנכרי שמכבד את עם ישראל, אם לא עושה את זה בגלל האמונה שלו, שהוא נוצרי וכדומה. אבל בית כנסת זה דין מיוחד שאין לקבל ממי שאינו שייך לבית הכנסת.
שאלה: שינה על הבטן לנשים: האם יש לנשים בעיה לישון על הגב ועל הבטן?
תשובה: מותר. כל האיסור הינו לגברים בלבד. הרב שמואל הולשטיין
שאלה: ספירת העומר   גזל: 1. אני יודע שמותר לשמוע כלי נגינה אחד בספירת העומר, האם מותר לנגן על כלי אחד בזמן הזה? (אני מנגן קצת על גיטרה בתור תחביב, ולומד אצל מורה פרטי). 2. אני חייל, וחייל מבסיס אחר ביקש ממני להביא לו דרגות מהאפסנאות אצלו (דבר מאוד פשוט וזניח בצבא), ואני לקחתי מהאפסנאות אבל עדיין לא נתתי לו כי חשבתי שאולי זה גזל, (ראוי לציין שאני כבר הייתי צריך לקבל את הדרגה הזאת אבל לא קיבלתי כי לא רציתי אז אולי אפשר להגיד שאני נותן לו את מה שאני הייתי צריך לקבל), אז השאלה היא האם זה גזל? 3. חבר שלי (שהשתחרר כבר) נתן לי זוג נעליים צבאיות במתנה (היו לו מיותרות), האם מותר לי לתת אותן למישהו שמוכר נעליים ורוצה אותן או שמא הדבר גזל?
תשובה: 1. מותר להתאמן וללמוד נגינה אך לא לנגן בשביל עצם הנגינה גם לא בכלי אחד. 2. במידה ואם היית מבקש מהאפסנאות אצלך עבור החבר את הדרגות היו מסרבים נראה כי לא נכון וראוי לקחת עבור החבר ויש בזה חשש גזל, לכן תחזיר את זה לאפסנאות. 3. ככלל, ציוד צבאי ניתן לחייל בהשאלה לשימוש ולא במתנה, לכן אם הנעליים חדשות ואינן בשימוש יש להחזירן לצבא ובשום אופן לא למוכרן. הרב שמואל הולשטיין
שאלה: בישול שום עם בצל: נודע לי לאחרונה שאסור לבשל או לטגן ביחד שום עם בצל. רציתי לדעת מה מקור האיסור, נא לפרט ולהסביר.
תשובה: מותר לבשלם יחד. הרב שמואל הולשטיין
שאלה: תפילה בחדר שינה: אני חוזר בתשובה כבר חצי שנה. האם מותר לי להתפלל בחדר שלי שאני ישן בו, והאם חובה לשים טלית בתפילה?
תשובה: מותר להתפלל בחדר השינה אך יש לדאוג שהוא יהיה מסודר. יש מהאשכנזים שנהגו לא ללבוש טלית עד החתונה אבל השאר נוהגים ללבוש טלית. אם אתה לא לובש עדיין ציצית כדאי שתלבש לפחות טלית בתפילה.
שאלה: הליכה לפאבים: 1. אני חוזר בתשובה חצי שנה ורציתי לדעת, כתוב: יהרג ובל יעבור על שפיכות דמים, עבודה זרה ועריות. האם עריות הכוונה זה שגברים ונשים במקום מעורבב או שמא שזה גילוי עריות שאח בא על אחותו או אבא על בתו? 2. האם ללכת לפאבים זה גילוי עריות או עריות ומה האיסורים שחלים פה?
תשובה: התורה ציוותה אותנו "וחי בהם", כלומר, ישנו ערך עליון ושמו חיים והוא דוחה איסורים מהתורה. למשל, מותר לנסוע בשבת לבית החולים כדי להציל חיים. אולם ישנם שלוש עברות שאסור לעבור עליהם אף שמאיימים על האדם שיהרגוהו אם לא יעשה אותם. המצוות הם: לרצוח אדם אחר, לעבוד לפסל וכד' וגילוי עריות. גילוי עריות הוא לבא על אחת מהנשים הקרובות אל האדם, שהתורה אסרה, למשל, אח ואחות ואב ובתו. יש איסור הנקרא "אביזרייהו של עריות", כלומר, לא ביאת איסור ממש אבל דברים העלולים להביא את האדם לקלות ראש. לראות בנות בלבוש לא צנוע או בנות רוקדות נכלל באיסור זה ובוודאי ריקוד עם בנות וכד'. בפאבים יש גם אווירה של קלות ראש והדבר עלול להשפיע על האדם, וכן הבילוי בערב עלול לגרום לשיבוש יום המחרת ויהיה קשה לשמור על זמני התפילות וכד', ולכן אדם שרוצה לעלות במעלות הקדושה אין לו ללכת לפאב.
שאלה: ספק תערובת חמץ שלא צוין מקומו במכירת חמץ: ערכנו מכירת חמץ לפני פסח דרך האינטרנט. ציינו את המקומות בהם היה חמץ (לא גמור). השארנו ויטמינים (מאד יקרים) בארון שלא צוין במכירה כאחד המקומות שיש בהם חמץ. עלי לציין ש: 1. הויטמינים נמצאים אצלינו לצורך מכירתם ואינם שייכים לנו אלא להורים שלי (שהם וודאי מכרו חמץ) 2. היה בדעתנו להעביר את הויטמינים הללו לארון שכן צוין במכירה שיש בו חמץ, אך הדבר נשכח בפועל. האם מותר להשתמש בויטמינים הללו?
תשובה: ויטמינים זה לא דברים שרוב אנשים אוכלים. וחמץ כזה יהיה מותר להשהות אותו. זה לא דבר שראוי לאכילה. בדרך כל אנשים בריאים לא אוכלים את זה. הרמב"ם כותב שדבר שאנשים בריאים לא אוכלים "נפסדה צורת החמץ" ומותר לעשות דבר כזה.
שאלה: ברכת כהנים לכהן החי עם גיורת : אני כהן שנישא (נישואין אזרחיים) לגיורת. מהו מעמדי כעת בבית הכנסת, האם אני רשאי לעלות לברכת הכוהנים, אם לא, האם אני רשאי להשאר בבית הכנסת בזמן הברכה ולקבל אותה מידי הכהן המברך?
תשובה: אתה לא רשאי לעלות לברכת כהנים אבל אתה רשאי להישאר בבית הכנסת לקבל את ברכת הכהנים.
שאלה: ספרי קודש וספרי חול באותו מדף: האם ממש צריך להקפיד על סידור ספרים במדפים בספריית הבית, כך שספרי חול לא יונחו על אותו מדף עם ספרי הקודש? וכן, האם יש הבדל אם מדובר בספרי מדע לבין ספרי היסטוריה, כגון על השואה ועל מלחמות ישראל?
תשובה: אומנם ישנם הנוהגים שלא להניח ספרי קודש באותו מדף עם ספרי חול על מנת לכבד את ספרי הקודש. אולם זו הנהגה יפה ולא דין, כך שמותר להניחם באותו מדף (כמובן בתנאי שספרי החול לא מונחים על ספרי הקודש ולא נשענים עליהם). הרב שמואל הולשטיין
שאלה: צפיית חתן בסרט החתונה בריקודי הבנות: האם מותר לחתן לצפות בסרט של חתונתו גם בקטעים בהם הכלה רוקדת עם חברותיה(כלומר, כשמצלמים את חברת הנשים), אם לא, האם צריך לבקש מעורך הסרט לחתוך את הקטעים הללו, ושיהיו 2 גירסאות של סרט החתונה?
תשובה: אם ראיתו את הסרט גורמת להירהורים רעים כמובן שאסור לו לראות את הסרט. יש גם בראית הסרט משום ביטול תורה אלא אם כן הוא זקוק למנוחה והראיה זו מחזקת אותו. אכן יש להעדיף שיהיו שני סרטים אחד אחד ללא צלומי הנשים וריקוד הנשים.
שאלה: מוזיקה שמחה לקראת טקס יום העצמאות: האם ניתן בימים אלו של ספירת העומר (אחרי חוה"מ הפסח) להכין טקס לקראת יום העצמאות ביישוב, כאשר המדריכים משמיעים מוזיקה שמחה לחניכים ומלמדים אותם את הדגלנות ההרקדה לקראת הטקס?
תשובה: מותר להכין את הטכס לקראת יום העצמאות.
שאלה: "תתאה גבר"-נכון גם מבחינה מדעית?: האם הכלל "תתאה גבר" נקבע רק מתוקף קביעת ח או שזה אומר שגם במציאות המדעית הדבר נכון (למשל, כוס עם מים בטמפ 80 מעלות שנשפכו לתוכה מים בחום 20מעלות - תהיה חמה יותר מכוס מים עם 20 מעלות שלתוכה נשפכו מים בחום של 80 מעלות)?
תשובה: ה"נודע ביהודה" דן בזה. וגם ה"ערוך השולחן" מדבר על כך, ואומר שהדין הזה מדבר כאשר הכמויות שוות אבל אם אדם שופך קצת מים לכמות גדולה של מים למטה, ברור שהרוב גובר. או המון מים רותחים לכוס שיש בה קצת, שרק השכבה התחתונה של הכוס מכוסה במים צוננים, ברור שהרוב תמיד גובר. והכלל של "תתאה גבר" מדובר בשווים. כנראה שקשה לעמוד על המציאות במדוייק, וכל אחד אמר סברות, מי גובר על מי לעניין בישול.
שאלה: השתדלות בריאותית מול חסכון כלכלי: עד כמה אדם נדרש לעשות פעולות בשביל השתדלות - מבחינה בריאותית, כלומר, להוציא יותר כסף וכך הוא מגדיל את סיכוייו להיות בריא יותר? למשל, בעבר לא היו מים מסוננים, וכיום יש מים נקיים יותר, כמו תמי4. אז האם ראוי לקנות מכשיר כזה או שנאמר שמה שהספיק בעבר מספיק גם היום ואין מקום להשתדלות יתירה. וכן, האם יש מקום גם להשתמש בחוט דנטלי ולשטוף את השיניים במי-פה או שדי בצחצוח השיניים?
תשובה: בדברים שיש בהם סכנה ממשית מצוה להשתדל להסיר את הסכנה. אך הדוגמאות שאתה הבאת הם השתדלות לתוספת בריאות כאן אין חיוב גמור. אלא אם יש אפשרות מה טוב. אבל אין זו חובה מבחינת ההלכה.
שאלה: להוציא יד"ח אדם זקן בברכת המזון: יש לנו סב שקשה לו לקרוא, וכשאנו מבקרים אותו אנו מביאים לו לעתים לחם, ולרוב רק הוא אוכל, ואנו לא. 1) האם (מפאת גילו) אנו יכולים לברך עבורו ברהמ"ז למרות שאיננו אוכלים כלום? 2) האם בתו נכדתו יכולות להוציאו ידי חובה אם יברכו עבורו?
תשובה: 1. מי שלא אכל, לא יכול לברך ברכת המזון ולהוציא מישהו אחר. אמנם מדאורייתא יכול להוציא מישהו אחר, אך מדרבנן נפסק שאסור. ולכן, שמישהו מכם יאכל כזית לחם, ואז יוכל לברך ברכת המזון בקול רם ולהוציא אותו. 2. זה בעיה. יש ספק לגבי חיוב נשים בברכת המזון, האם חייבות מן התורה או לא. האיש חייב מן התורה, ואם כן יש ספק האם יכולה להוציא אותו.
שאלה: האם אומרים משהו בביעור חמץ שהוקדם ליום שישי: האם ביום שישי (י"ג ניסן,תשס"ח) בביעור החמץ - היה צריך לומר משהו? כי הבנתי שזוהי רק שריפה סמלית, והביעור האמיתי נעשה בשבת בבוקר(י"ד ניסן)?
תשובה: השריפה אינה סימלית כי אם ביעור חמץ רגיל אלא שהוקדם בגלל שבת אבל מאחר ויש לך עדיין חמץ לצורך סעודת שבת אין אומרים את נוסח הביטול עד סוף זמן אכילת חמץ. בשבת לאחר שמבערים את החמץ שנשאר אומרים את נוסח ביטול החמץ.
שאלה: הסתרת הגיור מפני ארוסי: התגיירתי לפני 4 שנים ויש לי חבר כמעט חצי שנה. בזמן האחרון התחלנו לדבר על חתונה אך הבעיה היא שהוא לא יודע שהתגיירתי וחושב שנולדתי יהודיה ואינני מספרת לו בגלל שאני יודעת שזה יפריע לו מאד ואף יכול להביל לפרידה. כאשר בעז"ה נפנה לרבנות ויבקשו ממני הוכחת יהדות ויש לי את תעודת הגיור שלי, אוכל לבקש מהרב לשמור על סודיות ולא לספר לארוס שלי על שהתגיירתי? האם הוא חייב לדעת מזה, אין דרך כלשהיא להסתיר זאת ממנו?
תשובה: לדעתי, ראוי וטוב שתגלי לו זאת בזמן ובמקום הראוי. העיקר שזה יהיה לפני הנישואין. מאן דסני עלך לחברך לא תעביד. כמו שאת היית רוצה שיודיעו לך על כך גם את צריכה להודיע לו. אם היה מדובר על דבר שבאמת חסר משמעות בחיינו ולא היה לך צורך פנימי לספר זאת אזי לא היה צריך לומר לו. אולם לפי עניות דעתי ענין הגיור יש לו משמעות בחייך. אולי את לא מרגישה זאת. אולם בעומק הענין אני מאמין שהשליחות הרוחנית של מי שהתגייר הינה שליחות מיוחדת עם תנאים מיוחדים. יש הבדל בין נשמה שנמצאת בעם ישראל כבר עשרה דורות לבין נשמה שנמצאת חמש דורות או נשמה שנמצאת דור אחד. לכל אחד יש את המשימה שלו. אנו מעריצים את המשימה שאת לקחת על עצמך להיכנס תחת כנפי השכינה. ראוי שגם החבר שלך יעריץ אותך על כך. לא חייבים לספר זאת למשפחתו או הוריו. אולם לחבר שלך רצוי שתספרי. זאת דעתי. אולם מכיון ששאלה זו הינה שאלה קשה והיא בעלת משקל גדול בשבילך יתכן שכדאי שתשאלי עוד תלמיד חכם. אם הוא יסכים לדברי אזי כנראה זה הכיוון. אם הוא יחלוק על דברי אולי כדאי לשאול אדם יותר גדול.
שאלה: טבעת שנמצאה בבריכת בית המלון: לפני שנה וחצי הייתי באילת ומצאתי טבעת כסף (מזוייפת, יש לציין) בתוך הבריכה של המלון בו שהיתי. היינו בבריכה מספר מועט של אנשים אותם אני מכיר וכששאלתי אם זה שייך להם הם ענו לי בשלילה. החלטתי לקחת את הטבעת לעצמי. לאחר זמן מה לאחר שחזרתי לביתי הבנתי כי שגיתי ופשוט הנחתי את הטבעת בצד בחדר שלי בלי לגעת בה. אף פעם לא ידעתי מה לעשות איתה ובמיוחד עכשיו כשהיא אבדה לי לאחר נקיון פסח. מה עליי לעשות כדי לנסות לכפר על המעשה?
תשובה: אתה שמצאת את הטבעת, היא שלך. זהו מקום ציבורי וחצר לא קונה, ומי שמצא - מצא. בהנחה שאין בטבעת סימן, כיון שזהו מקום ציבורי, כשנודע לבעלים הם מתייאשים. זהו מקום שנמצאים בו הרבה אנשים שהם גם לא הגונים. אם אדם איבד משהו או שכח בבית מדרש, יש להניח שלא התייאש. אבל אם מצא במקום ציבורי אחר שיש שם גם כל מיני אנשים, מן הסתם האדם מתייאש. כל שכן טבעת שלא נראה לי שיש בה סימן, אלא אם כן חרוט שמו של מישהו,אך סתם כך יש המון טבעות עם אותה צורה.
שאלה: מעשר בהיתר מכירה: האם צריך לעשר פירות של היתר מכירה ללא ברכה?
תשובה: צריך לעשר פירות היתר מכירה אם הקטיף והמיון נעשה על ידי פועלים יהודים. בברכת התורה והארץ הרב יהודה הלוי עמיחי
שאלה: איסוף גללים בשבת: אני מחזיק ברשותי כלב ואני נוהג לאסוף אחריו כדי שאנשים חלילה לא ימעדו בפסולת שהוא משאיר. האם מותר לאסוף אחריו עם שקיות נילון גם בשבת?
תשובה: מתוך הנחה שהחזקת הכלב היא בהיתר (שאין בזה פגיעה באחרים), אתה לא יכול לאסוף בשבת אבל גם לא יכול ללכלך בשבת.
שאלה: תפילת שבת ביום טוב: מה דין אשה שביום שבת שחל להיות ביום טוב התפללה תפילה שמתאימה לשבת חול המועד?
תשובה: הייתה צריכה לחזור ולהתפלל. הרב שמואל הולשטיין
שאלה: לימוד תורה ועבודה: אני נמצא בפני הדילמה הבאה: אני מרוויח שכר גבוה שהוא מעבר לנדרש למשפחתי. דבר זה מאפשר לי לסייע לבני המשפחה המורחבת וכן לתת צדקה לגופים שונים. אולם הזמן העומד לרשותי ללימוד תורה הוא כשעה עד שעתיים ביום בלבד. יש באפשרותי לצמצם את עבודתי כך ששכרי יספיק לקיום משפחתי ואז יתפנו לי שעות רבות ללימוד תורה. אולם אז לא אוכל לסייע ולתרום לאחרים, לפחות לא משמעותית (תמיד אפשר גם מן המעט לתת צדקה). מה נכון לעשות?
תשובה: אשריך שאתה מתלבט בשאלות כאלה. כי אכן מצות צדקה ובעיקר לקרובים היא מצוה גדולה מאד ותלמוד תורה גם מצוה גדולה מאד. כבר התלבטו בשאלה זו חכמי ישראל תלמוד גדול או מעשה גדול ונחלקו המפרשים מה ביאור מסקנת הגמרא שאמרה גדול תלמוד שמביא לידי מעשה. ועל כן התשובה לשאלה היא בכל מקרה לגופו כמה גודל החסד והצדקה לעומת כמה שעות הלימוד וערכן. שהוא משתנה מאדם לאדם. וצריך לדעת יותר את הפרטים כדי להשיב לשאלה. אך נראה לי במבט ראשון שאתה לא צריך לשנות את הסדר. חזק ואמץ ותשתדל ששעות הלימוד גם אם הם מועטות תיהיה אכותיות.
שאלה: חמץ שעבר עליו הפסח במקום עבודה: אני עובד במקום שבעליו לא שומר תורה ומצוות. איך עלי לנהוג לגבי מוצרים המשמשים לשתיה חמה וקרה, כגון: קפה, סוכר וכו, שאין עליהם חשש חמץ גמור?
תשובה: אין צורך לחשוש. על סוכר אין בעיה, על קפה ותה גם כן לא נראה שצריך לחשוש.
שאלה: כשרות בתוספי מזון ותמציות פרחי באך: ברצוני לשאול שתי שאלות הנוגעות לנושא כשרות: 1. מה הדין לגבי תוסף מזון אשר לא נכתב עליו כשר, אך כתוב על האריזה שמוצר אינו מכיל קמח, חלב, מלח, חיטה, שמרים, חומרים משמרים וצבעי מאכל, אלא מכיל אך ורק ויטמינים שונים מקבוצת ה-B? אגב, הכמוסות אינם במרקם של ג לי ולכן גם אינו מכיל ג לטין. 2. מה הדין לגבי תמציות פרחי באך? אשר לאחרונה הגיעו לארץ וחלקן נמכרות על ידי בתי מרקחת שונים בהכשר הבד"ץ (רסקיו רמדי). ישנן תמציות הניתנות על ידי מטפלים שונים. בבקבוקים המקוריים ישנו חשד ליין נסך, האם הכלל בטל בשישים תקף גם במקרים אילו? יש לציין שרבנים אשכנזים התירו בספר מיוחד את תמציות אלה. אך אני ספרדיה ורציתי לדעת כיצד לנהוג?
תשובה: 1. כל תוסף מזון חייב הכשר. ואין לסמוך על מה שכתוב. 2. אם זה רק פרחים זה ר.
שאלה: תספורת במספרה הפתוחה לרחוב-לא הבנתי?: ראיתי תשובה של הרב כאן במאגר לאשה נשואה ששאלה האם היא יכולה להיסתפר במקום שבו יכולים הרבים(בניהם גברים כמובן) לראותה!! הרב ענה ש" לא צריך להחמיר". אני לא כ"כ מבין את התשובה. האם הרב יכול לפרט מדוע אין להחמיר בכך, הרי גברים זרים קרוב לודאי יראו את האשה הנשואה ללא כיסוי ראש??
תשובה: היות וזהו מקום התספורת שלה, אינה חיבת ליסוע רחוק בגלל שיש אנשים סקרנים שעוברים ליד הסלון. היא לא יושבת ברחוב, אלא יושבת במספרה.
שאלה: קבלת תענית בשבת: האם אני יכולה לקבל על עצמי תענית ביום השבת (כאשר התענית היא ביום ראשון)?
תשובה: יכולה. הרב שמואל הולשטיין
שאלה: השתתפות בתוכנית המשודרת בשבת: יש לי חבר שהינו מוסיקאי מקצועי. הוא כותב מוסיקה לתוכנית טלויזיה. התוכנית עתידה לעבור להיות משודרת בשבת. האם מותר לו להמשיך ולערוך את המוסיקה עבור התוכנית למרות שתשודר רק בשבת?
תשובה: לא, הוא מסייע לדבר עבירה. אם הוא עושה להם מוסיקה, ולא יודע מתי ישדרו אותה, אינו צריך לחשוש שישדרו את התוכנית דווקא בשבת. אך אם יודע בוודאות שישדרו את התוכנית בשבת, וודאי שאסור לו לסייע לזה.
שאלה: תולדה ושבות בשבת: בקשר לל"ט אבות מלאכה, מה זה אומר תולדה? ומה זה אומר שבות?
תשובה: תולדה היא איסור מלאכה מהתורה שמאחר ולא הייתה במשכן, אלא רק דומה לה, אינה נקראת אב מלאכה. אדם שעשה בשוגג שתי אבות או שתי תולדות מביא שני קורבנות חטאת אבל אם עשה אב ותולדה שלו מביא רק חטאת אחת. שבות היא איסור עשיית דבר בשבת שמקורו מדרבנן. יש שבות שהוא בשביל שלא יגיעו למלאכה מהתורה ויש כדי לשמור על אווירת השבת.
שאלה: הכשרה של מחבת טפלון: השתמשנו במחבת טפלון בפעם הראשונה (דהיינו ללא שריטות כלל!!!), ובטעות טיגנו בו מצה בריי עם גבינה צהובה, האם ישנה דרך להכשיר את הכלי? (יש לציין שהיה גם בצל בעסק).
תשובה: המחבת נחשבת חלבית ואם רוצים להכין בה מאכלי פרווה אפשר גם לצורך ארוחה בשרית ובתנאי שלא תשתמשו בה לחלבי 24 שעות לפני הפרווה ושהיא נקיה. אם תנסו להכשיר אותה הטפלון ינזק.
שאלה: הדפסת ספר מהאינטרנט: לפני הכל, על התשומת הלב והטרחה! מצאתי באינטרנט את הקיצור שולחן ערוך באתר של ארגון שופר, ומכיוון שאמי עובדת בבית דפוס ביקשתי ממנה שתדפיס לי את הכל במכשירים המיוחדים שיש לה בעבודה, כדי שיצא לי כמו ספר ואוכל לעיין בו גם בשבת. הורדתי סעיף אחד בסימן האחרון, מכיוון ששמעתי שלהוריד דיסק במלואו זה גזל, הנחתי שאם אני אדפיס את התוכן עם חוסר אז זה לא יהיה גזל. ולמרות זאת הייתי רוצה לדעת לשמוע את דעתכם ומה עליי לעשות אם זה נחשב גזל?
תשובה: על פי ההלכה אין בעיה להעתיק מאתר חוקי באינטרנט בתנאי שהאתר מרשה זאת, לכן תבדקי באתר שופר אם מותר להדפיס את מה שמופיע באתר ואם כן אז את יכולה להעתיק את הספר במלואו,  לא שייך פה זכויות יוצרים על הטקסט עצמו כיוון שעבר הרבה זמן.  כמובן, שלאימך מותר להדפיס בעבודה רק אם המעסיק שלה מתיר לה לעשות עבודות פרטיות בעבודה. הרב אריאל איגרא